وفاقی وزیر چوہدری سالک حسین نے مسلم معاشروں میں لڑکیوں کی تعلیم پر عالمی کانفرنس سے خطاب کرتے ہوئے کہا کہ عورتیں معاشرے کا اہم ستون ہیں اور ایک تعلیم یافتہ عورت نسلوں کی نگران ہوتی ہے۔ انہوں نے کہا کہ علم کا حصول شریعت کا تقاضا ہے، جو خواتین کو اقتصادی ترقی، حقوق کی وکالت، اور فیصلہ سازی کے قابل بناتا ہے۔ چوہدری سالک حسین نے کہا کہ ثقافتی رکاوٹوں اور غلط تشریحات کے باعث کئی مسلم معاشروں میں خواتین کی تعلیم متاثر ہو رہی ہے، جسے اجتماعی کوششوں سے دور کیا جا سکتا ہے۔ انہوں نے اسکالرشپ، محفوظ تعلیمی اداروں، اور جدید ٹیکنالوجی کے ذریعے تعلیم کی فراہمی پر زور دیا۔ انہوں نے کہا کہ خواتین کی تعلیم صرف فرد کی ترقی نہیں بلکہ ایک خوشحال معاشرت کی بنیاد ہے، اور ہمیں ہر لڑکی کے لیے معیاری تعلیم تک رسائی یقینی بنانی ہوگی۔
 #ChSalikHussain #FederalMinister #PakistanMuslimLeague